Mads Krogsgaard Thomsen

Mads Krogsgaard Thomsen (født 27. december 1960) er en dansk virksomhedsleder. I marts 2021 tiltrådte han som administrerende direktør hos Novo Nordisk Fonden. 

Han har tidligere været bl.a. koncerndirektør i 20 år for forskning og udvikling i medicinalkoncernen Novo Nordisk. Fra 2017 var han formand for bestyrelsen på Københavns Universitet frem til 2019.

Mads Krogsgaard Thomsen blev ansat i Novo Nordisk i 1991 hvor han blev forskningsdirektør i 1995 og koncerndirektør med ansvar for Forskning og Udvikling (R&D) i 2000.

Fra 1994 til 2021 har Mads Krogsgaard Thomsen bl.a. stået i spidsen for Novo Nordisks forskning og udvikling af 20 medicinalprodukter, især indenfor diabetesmedicin hvor han har spillet en rolle i udvikling af GLP-1 og pilleteknologi til biologisk diabetesbehandling på tabletform fremfor injektion.

Mads Krogsgaard Thomsen forlod stillingen som koncerndirektør i Novo Nordisk den 28 februar 2021 til fordel for posten som administrerende direktør i Novo Nordisk Fonden efter Birgitte Nauntofte. Mads Krogsgaard Thomsen tiltrådte stillingen som direktør i Novo Nordisk Fonden d. 1. marts 2021.

Mads Krogsgaard Thomsen modtog dekorationen Ridder af Dannebrogordenenden af det danske Kongehus, den 12. december 2022.

Uddannelse 
Thomsen gik på Boarding school i Epsom i Surrey, Storbritannien fra 1967-1971. Han blev student fra Rungsted Statsskole i 1979. Herefter læste han til cand.med.vet. på Den Kongelige Veterinær- og Landbohøjskole ved Københavns Universitet, hvor han blev færdig i 1986. Ifølge Krogsgaard Thomsen selv, havde han ambition om at blive dyrlæge ligesom i den britiske tv-serie Folk og Fæ. Men han ændrede sine planer og ville derefter være forsker. Han fik først en ph.d. fra samme Københavns Universitet, for derefter at få en grad som dr.med.vet i 1991.

Erhvervskarriere 
 1982-1985 Instruktør og ass. lektor, Københavns Universitet
 1986-1987 Klinisk Institut Ph.D stipendium, Københavns Universitet
 1987-1988 Afdelingen for Farmakologi Ph.D stipendium, Københavns Universitet
 1988 - 1991 Farmakolog på LEO Pharma
 1991 - 2000 Lederstillinger hos Novo Nordisk, fra 1994 som forskningsdirektør
1991 – 1993 Head of Growth Hormone Pharmacology, Biopharmaceuticals Division, Novo Nordisk
1993 – 1994 Director of Pharmacology, Diabetes Care Division, Novo Nordisk
1994 – 1995 Senior Vice President of Diabetes Research & Development, Diabetes Care Division, Novo Nordisk
1995 – 1998 Corporate Vice President of Drug Discovery, Novo Nordisk
1998 – 2000 Corporate Vice President of Drug Discovery and Preclinical Development, Novo Nordisk
 2000 – 2021 Koncerndirektør for forskning og udvikling, Novo Nordisk
 2000 – Adjungeret professor i farmakologi, Københavns Universitet
 2021 - Direktør, Novo Nordisk Fonden

Bestyrelser m.v. 
 2000 – 2008 Medlem af bestyrelsen for Danmarks Tekniske Universitet.
 2000 – 2003 Medlem af Akademiet for de Tekniske Videnskaber (2002 – 2004 præsident)
 2006 – 2012 Medlem af bestyrelsen for Cellartis AB
 2012 – 2019 Medlem af bestyrelsen for Københavns Universitet (fra 2017 - 2020 formand)
 2014 - 2016 Formand for Bestyrelsen, Steno Diabetes Center
 2018 - 2019 Bestyrelsesmedlem, Symphogen
 2020 - Medlem af bestyrelsen for BB Biotech

Privatliv 
Privat er Mads Krogsgaard Thomsen gift og har tre børn. Han er bosat i Danmark.

Referencer 

Erhvervsfolk fra Danmark
Medlemmer af bestyrelsen for Københavns Universitet
Personer i Kraks Blå Bog
Novo Nordisk
Medlemmer af Akademiet for de Tekniske Videnskaber
Danmarks Tekniske Universitet